《喜连君锡过郡》
宋代·宋祁

稍稍客引去，依依君见过。
胡为困重研，正欲问无他。
甑黍惊方熟，犀谈省旧讹。
感馀祗惝怳，衰罢有蹉跎。
直取忧襟解，聊从醉弁俄。
缓行清白酒，随意短长歌。
皋壤星霜宴，缨瓖尘垢多。
且应留从仆，同赏二山阿。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。